Veitvetparken

Veitvetparken er et parkområde i Veitvetdalen mellom Veitvet skole og Linderud i Oslo. Parkområdet ligger mot sør på Veitvet. Parken ble oppgradert som et av prosjektene til Groruddalssatsingen, og har lekearealer, en scene og sandvolleyballbane. Det er satt ut flere skulpturer i parken, som kommer fra samlingen Olav Selvaag gav til Veitvet senter på 1960-tallet. Vinterstid islegges deler av området for skøytebane. Det er mulig å leie Veitvet kulturhus som er tilknyttet parken. Gjennom parken løper en gang- og sykkelvei. Denne veien ble utbedret som del av oppgraderingen av sykkelveier i Oslo. Mot øst forbi Veitvet skole, svinger veien mot sør under Østre Aker vei til Alfaset og Alnaparken. Mot vest går den gjennom Linderud til Lunden og videre langs Grorudbanens t-banelinje til Økern. Referanser Eksterne lenker Oslo byleksikon: Veitvetparken oslo.kommune.no/: Veitvetparken